Iktatószám: \_\_\_\_\_\_\_\_\_. Szerz. … pld.

Önk. iktatószáma:

**Együttműködési Megállapodás**

amely létrejött egyrészről **Solymár Nagyközség Önkormányzata** (székhely: 2083 Solymár, József Attila utca 1., adószám: 15730136-2-13; képviseli: Dr. Zlinszky Péter polgármester), a továbbiakban: **Önkormányzat**,

másrészről a **Pest Vármegyei Rendőr-főkapitányság** (székhelye: 1139 Budapest, Teve utca 4- 6., adószáma: 15720120-2-51; törzskönyvi azonosító száma: 720124; képviseli: Lauda Zoltán r. dandártábornok, rendőrfőkapitány), továbbiakban **Főkapitányság** (a továbbiakban együtt **Felek)** között az alulírott helyen és időben az alábbi feltételek szerint.

**I. Együttműködési Megállapodás célja**

1. Felek a jelen Együttműködési Megállapodást Solymár Nagyközség területén megnövekedett forgalomra figyelemmel, a település közlekedésbiztonságának biztosítása céljából kötik meg.

2. Az Önkormányzat részéről igény merült fel a Főkapitányság által üzemeltett VÉDA rendszerben használt fix sebességmérő helyszínek bővítésére.

3. A Főkapitányság, együttműködve a Pilisi KÖTET Egyesülettel az Önkormányzat igényét a VÉDA rendszerhez tartozó változtatható helyű komplex közlekedési ellenőrzési pontok (a továbbiakban: **vhKKEP**) felhasználási területének bővítésével tudja kielégíteni olyan módon, hogy a Főkapitányság a vhKKEP-t az Önkormányzat által kialakított helyen,

* 1107. főút - 2083 Solymár, Rózsika utca Anna Kápolna és Kökörcsin utca közötti útszakaszon (1825/2 hrsz.); valamint
* 1107. főút – 2083 Solymár, Tersztyánszky Ödön út – ALDI-val szemben (7023/5 hrsz.)

fixen elhelyezett 1-1 darab közúti ellenőrzést támogató kabinetben (a továbbiakban: **KETK**) helyezi el időszakosan.

**II. Önkormányzat vállalásai**

1. Felek megállapodnak abban, hogy a Pilisi KÖTET Egyesület tulajdonát képező vhKKEP elhelyezése céljából Önkormányzat az általa kialakított és a tulajdonát képező 2 db KETK-t bocsát térítésmentesen a Főkapitányság rendelkezésére, melyeket a (i) **1107. főút - 2083 Solymár, Rózsika utca Anna Kápolna és Kökörcsin utca** közötti útszakaszon (1825/2 hrsz.); valamint a (ii) **1107. főút – 2083 Solymár, Tersztyánszky Ödön út – ALDI-val szemben** (7023/5 hrsz.) helyezett el.

2. Az Önkormányzat az Együttműködési Megállapodás időtartama alatt folyamatosan biztosítja az 2 db KETK-t működőképességét, illetve üzemeltetési feltételeit.

3. Az Önkormányzat biztosítja, hogy a Főkapitányság a vhKKEP működtetéséhez szükséges szakmai gyakorisággal vegye igénybe az 2 db KETK-t. Ehhez a kabinet kulcsa (1 db) a jelen Együttműködési Megállapodás aláírását követően átadásra kerül a Budaörsi Rendőrkapitányság Közlekedésrendészeti Osztály részére.

4. Önkormányzat KETK-tel kapcsolatosan felmerülő, Főkapitányság részéről bejelentett, az üzemeltetést akadályozó körülmény (pld. rongálódás, meghibásodás) elhárításáról gondoskodik, illetve a várható javítás időtartamáról haladéktalanul köteles tájékoztatni a Főkapitányságot a kapcsolattartón keresztül.

5. Felek rögzítik, hogy az Önkormányzat a KETK-ben keletkezett bárminemű bejelentett üzemzavar esetén, törekszik a hiba mielőbbi kiküszöbölésére, illetve megjavítására.

**III. Főkapitányság vállalásai**

1. Főkapitányság az I. fejezetben meghatározott cél biztosítása érdekében a közlekedésrendészeti szakmai szempontok alapján kialakított ütemezésnek megfelelően működteti a vhKKEP-t.

2. Főkapitányság köteles a vhKKEP befogadó kültéri kabinet műszaki leírásában meghatározott karbantartási utasításoknak a karbantartási ütemterv szerint saját költségére eleget tenni, szükség esetén a felmerült, karbantartás keretében nem kezelhető hibák kijavítása érdekében az Önkormányzatot értesíteni.

3. Főkapitányság a KETK eszköz állagában történő bármilyen változást – ideértve a használhatatlanná válást, megsemmisülést – annak észlelése esetén haladéktalanul írásban közli az Önkormányzattal. Amennyiben a Főkapitányság az eszköz állagában, használhatóságában hibát észlel (pld.: külsérelmi nyom, mechanikai vagy elektromos hiba), jegyzőkönyvet vesz fel, képi dokumentációt készít és az Önkormányzatot erről soron kívül tájékoztatja.

4. Főkapitányság az általa időszakosan igénybe vett KETK állagmegóvásáról az igénybevétel időtartalma alatt gondoskodik, az eszközt rendeltetésének megfelelően használja.

5. A Főkapitányság a KETK-t kizárólagosan használja, e rendelkezés megszegése esetén felel azokért a károkért is, amelyek e nélkül nem következett volna be.

**IV. Felek közös vállalásai**

1. Felek rögzítik, hogy a KETK-t Főkapitányság részére I. fejezetben meghatározott cél érdekében történő átadása dokumentált formában, jegyzőkönyv felvétele mellett történik.

2. A KETK-t használatához szükséges kulcsokkal csak az Önkormányzat és a Főkapitányság rendelkezik a Felek között dokumentált módon egyeztetett darabszámban, a II.3. pontban meghatározottak szerint.

3. Az Együttműködési Megállapodás bármely okból történő megszűnése esetén Felek kötelesek a jelen fejezet 1. pontjában foglaltak szerint eljárni és egymással teljes körűen együttműködni.

**V. Záró rendelkezések**

1. Az Együttműködési Megállapodás a Felek által történő aláírást követő napon lép hatályba, és azt a Felek határozatlan időtartamra kötik meg.

2. Az Együttműködési Megállapodást Felek bármikor írásban módosíthatják vagy megszüntethetik.

3. Felek a jelen megállapodást a másik félhez intézett írásbeli nyilatkozattal indokolás nélkül 30 napon határidőre jogosultak felmondani.

4. Bármelyik fél a másikhoz intézett írásbeli nyilatkozattal a megállapodásban foglalt kötelezettségek súlyos megszegése esetén jogosult a megállapodás azonnali hatállyal felmondani.

5. Felek megállapodnak, hogy az Együttműködési Megállapodás teljesítése során esetlegesen felmerülő problémákat, jogvitákat első sorban tárgyalásos úton rendezik.

6. Felek megállapodnak abban, hogy haladéktalanul írásban tájékoztatják egymást minden olyan körülményről, amely érinti a jelen megállapodásban foglaltak végrehajtását.

7. Az Együttműködési Megállapodással összefüggő kérdésekben Felek kapcsolattartásra jogosult képviselői, illetve elérhetőségeik:

Önkormányzat részéről:

Név: **Antoni Béla műszaki ügyintéző**

Tel.: +36 26 560 600

E-mail: antoni.bela@solymar.hu

Főkapitányság részéről:

Név: **Dr. Tomsits Tulipán alezredes, mb. kapitányságvezető**

Tel.:

E-mail:

8. A kapcsolattartók személyében bekövetkezett változást a Felek kötelesek haladéktalanul írásban bejelenteni a másik félnek.

9. Felek a jelen megállapodással kapcsolatban tudomásukra jutott minden információt kötelesek bizalmasan, kifejezett minősítés esetén üzleti titokként kezelni, ilyen információt harmadik személy részére csak a másik fél kifejezett írásbeli hozzájárulásával jogosultak kiadni. Ezen rendelkezés nem vonatkozik a jogszabály alapján vagy kötelezően alkalmazandó bírósági vagy hatósági határozat alapján fennálló tájékoztatási kötelezettségre, nyilvánosságra hozatalokra.

10. Felek az együttműködési Megállapodásban nem szabályozott kérdésekben a Polgári törvénykönyvről szóló 2013. évi V. törvény, és más vonatkozó jogszabályok rendelkezéseit tekintik irányadónak.

11. Felek tudomással bírnak arról, hogy az Önkormányzat a Pilisi KÖTET Egyesület tagjaként részt vett 2 db vhKKEP beszerzésében, amelyek az Egyesület tulajdonában maradnak és amelynek használatára vonatkozóan a Pest Vármegyei Rendőr-főkapitányság és a Pilisi KÖTET Egyesület együttműködési megállapodást fog kötni.

Felek a jelen Együttműködési Megállapodást elolvasták, értelmezték és mint akaratukkal mindenben megegyezőt, aláírásukkal megerősítették. Jelen Együttműködési Megállapodás négy eredeti példányban készült, amelyből kettő példány az Önkormányzatot, kettő példány pedig a Főkapitányságot illet.

Solymár, ……………………… Budapest, ………………………..

|  |  |
| --- | --- |
| **Solymár Nagyközség Önkormányzata képviseletében:** | **Pest Vármegyei Rendőr-főkapitányság képviseletében:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dr. Zlinszky Péter polgármester | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Lauda Zoltán r. dandártábornok |
| **Solymár, ………………………**  **Jogi szempontból ellenőrizve:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dr. Beregszászi Márk jegyző | **Budapest, ………………………**  **Jogi szempontból ellenőrizve:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pest VMRFK Hivatal |
| **Solymár, ………………………**  **Pénzügyi ellenjegyzés:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Darabos Orsolya költségvetési és pénzügyi irodavezető | **Budapest, ………………………**  **Pénzügyi ellenjegyzés:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dr. Németh Gyula r. ezredes rendőrségi főtanácsos  gazdasági rendőrfőkapitány-helyettes |