****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter**  **Polgármester** | **2025. február 7.** | **19/2025.** |

***Ügyintéző neve:*** *Dr. Beregszászi Márk*

***Az előkészítésben résztvevők megnevezése****: Dr. Zlinszky Péter, Darabos Orsolya*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****:* *az Apáczai Csere János Művelődési Ház és Könyvtár határozott idejű igazgatói megbízása*

**Tisztelt Képviselő-testület!**

A képviselő-testület 2024. december 18. napján döntött arról, hogy a Solymári Apáczai Csere János Művelődési Ház és Könyvtár (a továbbiakban: az „**Intézmény**”) igazgatói pályázatát újra kiírja. A pozíció betöltésére 2025. augusztus 1. napjától kerül sor.

A fennmaradó időtartamban az Intézmény vezetésére a képviselő-testület Varga Zsoltot kérte fel, azonban a felek között végül nem született megállapodás.

Ezt követően felkértem Jármy Évát, a művelődési ház dolgozóját, hogy 2025. július 31-ig lássa el a megbízott igazgatói feladatokat az intézményben.

A megbízott igazgató teljes igazgatói jogkörben jogosult és köteles eljárni; a teljes 2025. évre kell a költségvetést terveznie, és a teljes 2025. évre vállalhat kötelezettséget.

Tekintettel arra, hogy a képviselő-testület márciusban dönteni kíván az új intézményvezető kinevezéséről, a 2025. második negyedévében már lesz lehetőség arra, hogy a megbízott igazgató az új, augusztustól érkező igazgató szempontjait, kéréseit is figyelembe vegye, de jogosultságokkal 2025. július 31-ig kizárólag a megbízott igazgató rendelkezik.

A fentiekre figyelemmel kérem a T. Képviselő-testületet, hogy döntsön a művelődési ház igazgatói megbízásáról.

|  |  |
| --- | --- |
|  | **Dr. Zlinszky Péter**  Polgármester |

**HATÁROZATI JAVASLAT: …/2025-H igen/ nem/ tartózkodott**

Solymár Nagyközség Önkormányzatának képviselő-testülete úgy dönt, hogy Jármy Évát bízza meg a Solymári Apáczai Csere János Művelődési Ház és Könyvtár igazgatói feladatainak ellátásával 2025. február 13. és 2025. július 31. között, havi bruttó 902 000 Ft munkabérért.

A Képviselő-testület felhatalmazza a polgármestert a határozott idejű vezetői megbízási szerződés aláírására.

**Felelős**: Jegyző, Polgármester

**Határidő:** azonnal