****

**Solymár Nagyközség Önkormányzatának Képviselő-testülete részére**

**ELŐTERJESZTÉS**

|  |  |  |
| --- | --- | --- |
| **Benyújtotta:** | **Dátum:** | **Sorszám:** |
| **Dr. Zlinszky Péter**  **Polgármester** | **2025. február 5.** | **15/2025.** |

***Ügyintéző neve:*** *Dr. Beregszászi Márk*

***Ügyirat jellege****: előterjesztés*

***Elfogadásához szükséges szavazati arány****: egyszerű többség*

***Törvényességi szempontból ellenőrizte****: Dr. Beregszászi Márk jegyző*

***Tárgy****: Az önkormányzat saját halottja – néhai Behovics Antalné temetése*

**Tisztelt Képviselő-testület!**

Behovics Antalné, született Szalay Judit 2025. február 1-jén, életének 75. évében tragikus hirtelenséggel elhunyt. Halálával Solymár szakadatlanul munkálkodó, 2 évtizedig iskolánk igazgatójaként is dolgozó igazi lokálpatriótát veszített el.

Jutka néni közismert és megbecsült polgára volt szülőfalujának, Solymárnak. Húsz évig, 1989 és 2009 között volt a solymári általános iskola igazgatója. A Szép Solymár hagyományőrző oldal így írt róla: “Munkássága idején indult el az iskolában az angol nyelvoktatás, és az ő idejében fejlődött a 4 tanerős zeneiskola 15 fősre és 12 tanszakosra. Igazgatói pályafutása alatt több pályázatot is nyert az iskola, ő kezdeményezte a tantermeknek egykori jeles pedagógusok nevével való elnevezését.”

Nyugdíjazása előtt Solymár Nagyközség Önkormányzata Solymárért kitüntetéssel ismerte el tevékenységét. Nyugdíjba vonulása után is figyelemmel kísérte az iskola életét és a helyi közéletet, támogatta a nyugdíjazott pedagógusokat, és arra is figyelt, hogy megbecsülést kapjanak, akik sokat tettek a településért. “Egy korszak zárult le a halálával” – mondta róla Dobrovkáné Dér Borbála önkormányzati képviselő. Iskolások generációi őrzik emlékezetükben.

Kérem, hogy a T. Képviselő-testület formálisan döntsön arról, hogy néhai Behovics Antalnét Solymár Nagyközség Önkormányzata saját halottjának tekintse.

Kérem a T. Képviselő-testületet, hogy az előterjesztést támogatni szíveskedjen.

|  |  |
| --- | --- |
|  | **Dr. Zlinszky Péter**  Polgármester |

**HATÁROZATI JAVASLAT: …/2025-H igen/ nem/ tartózkodott**

Solymár Nagyközség Önkormányzatának képviselő-testülete néhai Behovics Antalnét (\_\_\_\_\_\_személyes adat\_\_\_\_\_) volt önkormányzati dolgozót saját halottjának tekinti és vállalja a temetés költségeit az önkormányzat szociális keretének terhére.

**Felelős**: polgármester

**Határidő:** azonnal